Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 434/13/7707	Prešov, 4.10.2013
EEČ : 2-58-501-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako povinná osoba, otec detí mal. XXXXX, nar. XXXXX a mal. XXXXX, nar. 02.01.2002, obidvaja bytom u XXXXX, nar. 02.02.1979, trv. bytom XXXXX, ul. Tomášikova č. 16, si v Prešove a inde, čo aj z nedbanlivosti neplní svoju vyživovaciu povinnosť, ktorá mu bola uložená rozsudkom Okresného súdu v Prešove, sp. zn.: 25P 232/2012-44 zo dňa   07.02.2013, s právoplatnosťou od 28.02.2013, ktorým bol zaviazaný prispievať na výživu každého dieťaťa                     po 100,-EUR mesačne vopred k rukám matky  XXXXX, vždy do 15 - tého dňa v mesiaci vopred, počnúc právoplatnosťou rozhodnutia, čo však neurobil a za obdobie od mesiaca marec 2013 až doposiaľ mu vznikol dlh na výživnom                   v sume 1.400,-EUR

lebo zanikla trestnosť činu

Odôvodnenie:
Poverený príslušník PZ z Obvodného oddelenia PZ XXXXX - Sever,  uznesením   sp. zn.:  ČVS:ORP-XXXXX   zo   dňa   01.06.2013 podľa § 199 ods. 1 Trestného poriadku začal trestné stíhanie za prečin zanedbanie povinnej výživy podľa § 207 ods. 1 Trestného poriadku.
Dňa 22.07.2013, uznesením sp. zn.:  ČVS:ORP-XXXXX podľa § 206                  ods. 1 Trestného poriadku vzniesol obvinenie XXXXX pre vyššie uvedený prečin na tom skutkovom základe, ako je uvedené vo výrokovej časti predmetného uznesenia.
Po vykonaní skráteného vyšetrovania predložil poverený príslušník PZ dňa 29.09.2013 tunajšej prokuratúre vyšetrovací spis spolu s  návrhom na zastavenie trestného stíhania podľa § 215 ods. 1 písm. h) Trestného poriadku. 
- 2 -

	V priebehu vyšetrovania bola k veci viackrát vypočutá svedkyňa -poškodená XXXXX, ktorá okrem iného uviedla, že obvinený je zaviazaný prispievať  na výživu  ich maloletých detí a to XXXXX, nar. XXXXX a  mal. XXXXX, nar. 02.01.2002, na podklade rozsudku Okresného súdu v  Prešove, sp. zn.:                                   25P 232/2012-44 zo dňa   07.02.2013, ktorý nadobudol právoplatnosť dňa 28.02.2013 a vykonateľnosť dňa 16.03.2013 sumou 100,-EUR na výživu každého dieťaťa mesačne vopred k jej rukám a to vždy do 15 - tého dňa v mesiaci vopred, počnúc právoplatnosťou rozhodnutia. Keďže menovaný obvinený si svoju zákonnú vyživovaciu povinnosť                         vo vzťahu k svojím maloletým deťom neplnil, tak v období výsluchu poškodenej                         za uvedené obdobie, teda od mesiaca marec 2013 do 22.07.2013 dlhoval na výživnom sumu 1.000,- EUR.  
	Obvinený XXXXX vo svojej výpovedi zo dňa 29.07.2013 okrem iného uviedol, že si je vedomý svojej vyživovacej povinnosti k svojím maloletým deťom, avšak vzhľadom k tomu, že ako vyučený strojný zámočník nemá pravidelný príjem a toho času nemá žiadne zákazky, preto neplatí výživné. Zároveň však uviedol, že dĺžne výživné má záujem uhradiť a bude sa ho snažiť vyrovnať čo najskôr.
	Z výsluchu poškodenej XXXXX zo dňa 25.09.2013 vyplýva, že  obvinený XXXXX, jej bývalý manžel vyplatil za obdobie od mesiaca marec 2013 do dňa jej výsluchu sumu 1.600,- EUR, teda na bežnom výživnom nedlhuje na ich deti žiadnu čiastku, pričom výživné uhradil aj za mesiac október 2013. 
	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať iného. 
	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
  	Považujem za preukázané, že obv. XXXXX splatením celého dlžného výživného poškodenej XXXXX, si dodatočne splnil svoju vyživovaciu povinnosť              a  keďže jeho konanie nemalo trvalo nepriaznivé následky, trestnosť činu zanikla. 
Vzhľadom na uvedené bolo potrebné trestné stíhanie podľa § 215 ods. 1 písm. h) Trestného poriadku s  poukazom na  § 86  písm. a) Trestného zákona  zastaviť, čím vydanie tohto uznesenia považujem za dostatočne odôvodnené.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho doručenia uznesenia na Krajskú prokuratúru v Prešove prostredníctvom tunajšej prokuratúry. Sťažnosť má odkladný účinok

JUDr. Mária Eštoková
prokurátorka